অ্যালিসন ই. আয়েলো

অ্যালিসন এলিজাবেথ আয়েলো (জন্ম ১৯৭২) একজন আমেরিকান মহামারী বিশেষজ্ঞ। তিনি মহামারী বিদ্যার একজন অধ্যাপক এবং চ্যাপেল হিলের নর্থ ক্যারোলিনা বিশ্ববিদ্যালয়ের ক্যারোলিনা পপুলেশন সেন্টারের একজন ফেলো। আয়েলো ইনফ্লুয়েঞ্জা বিশেষজ্ঞ এবং তিনি ফ্লু প্রতিরোধের জন্য অ-ভেষজ বা অ-ফার্মাসিউটিক্যাল হস্তক্ষেপ নিয়ে গবেষণা করেন।

 প্রাথমিক জীবন ও শিক্ষা 
আয়েলো ১৯৭২ সালে জন্মগ্রহণ করেন। তিনি ম্যাসাচুসেটস অ্যামহার্স্ট বিশ্ববিদ্যালয় থেকে তার ব্যাচেলর অফ সায়েন্স ডিগ্রি অর্জন করেন, এরপর ইউএনসি গিলিংস স্কুল অফ গ্লোবাল পাবলিক হেলথ থেকে মাস্টার্স ডিগ্রি এবং কলম্বিয়া ইউনিভার্সিটি মেইলম্যান স্কুল অফ পাবলিক হেলথ থেকে মহামারী বিদ্যায় পিএইচডি ডিগ্রি অর্জন করেন। পিএইচডি করার পর, আয়েলো মিশিগান বিশ্ববিদ্যালয়ে দুই বছরের জন্য রবার্ট উড জনসন হেলথ অ্যান্ড সোসাইটি স্কলার হিসেবে কাজ করেন।

 কর্মজীবন 
২০০৫ সালে রবার্ট উড জনসন হেলথ অ্যান্ড সোসাইটি স্কলার ফেলোশিপ শেষ করার পর আয়েলো মিশিগান বিশ্ববিদ্যালয়ের মহামারী বিদ্যা বিভাগের সহকারী অধ্যাপক হিসেবে নিযুক্ত হন। এই ভূমিকায় তিনি আর্নল্ড মন্টুর সাথে সেন্টার ফর ডিজিজ কন্ট্রোল অ্যান্ড প্রিভেনশন (সিডিসি) অর্থায়িত একটি গবেষণায় কাজ করেন, যেখানে ইনফ্লুয়েঞ্জা ছড়িয়ে পড়া রোধে "অ-ভেষজ হস্তক্ষেপের সম্ভাবনা এবং কার্যকারিতা" তদন্ত করা হয়েছিল। তারা নির্ধারণ করতে চেয়েছিলেন যে সার্জিক্যাল মাস্ক পরা এবং হাত স্যানিটাইজ করা ফ্লু বা অন্যান্য শ্বাসকষ্টজনিত অসুস্থতা প্রতিরোধ করতে পারে কি না। পরবর্তীতে তিনি জেনিফার ডাউডের সাথে যৌথভাবে কার্ডিওভাসকুলার ডিজিজ, ডিমেনশিয়া এবং অন্যান্য অসুস্থতার বিকাশে সুপ্ত প্যাথোজেন বা জীবাণুর ভূমিকা অধ্যয়ন করেন। তারা দেখতে পান যে আর্থ-সামাজিক অবস্থা কোষ-মধ্যস্থ রোগ প্রতিরোধ ক্ষমতার একটি মার্কার হিসেবে গুরুত্বপূর্ণ ভূমিকা পালন করে। তাদের গবেষণার সিদ্ধান্তে প্রমাণ পাওয়া গেছে যে নিম্ন আর্থ-সামাজিক অবস্থা মানসিক চাপের মাধ্যমে রোগ প্রতিরোধ ক্ষমতা এবং প্রদাহের পরিবর্তনের মধ্য দিয়ে মানসিক স্বাস্থ্যের ফলাফলে প্রভাব ফেলতে পারে।

সামাজিক কারণ, সংক্রামক এজেন্ট, রোগ প্রতিরোধ ক্ষমতা এবং বার্ধক্যজনিত দীর্ঘস্থায়ী রোগের বিকাশের মধ্যে মহামারী সংক্রান্ত এবং যান্ত্রিক যোগসূত্র নিয়ে গবেষণার ফলস্বরূপ, আয়েলো ক্যারোলিনা পপুলেশন সেন্টারের ফ্যাকাল্টি ফেলো নির্বাচিত হন। একই বছরে তিনি হাসপাতালের কর্মীদের হাত ধোয়ার অভ্যাস বৃদ্ধির জন্য একগুচ্ছ কৌশল এবং নির্দেশিকা প্রকাশ করেন। এর মধ্যে হাত দৃশ্যমানভাবে নোংরা থাকলে ৬২ থেকে ৯৫ শতাংশ অ্যালকোহল সমৃদ্ধ অ্যালকোহল-ভিত্তিক হ্যান্ড রাব ব্যবহারের পরামর্শ অন্তর্ভুক্ত ছিল। ২০১৫ সালে আয়েলো একটি মডেলের সহ-বিকাশ করেন যা গবেষকদের একটি মোবাইল অ্যাপের মাধ্যমে ইনফ্লুয়েঞ্জা ছড়িয়ে পড়ার পূর্বাভাস দিতে সাহায্য করে, যা মানুষের পারস্পরিক ক্রিয়া পর্যবেক্ষণ করে।

২০১৮ সালে আয়েলো পাঁচ বছর মেয়াদী ৩.৫ মিলিয়ন ডলারের একটি ন্যাশনাল ইনস্টিটিউট অন মাইনরিটি হেলথ অ্যান্ড হেলথ ডিসপ্যারিটিস গ্র্যান্ট লাভ করেন, যার উদ্দেশ্য ছিল "মানুষের হৃদরোগ এবং মানসিক স্বাস্থ্যের ওপর মানসিক সামাজিক প্রভাব পরীক্ষা করা"। তারা অংশগ্রহণকারীদের মধ্যে জীবনব্যাপী মানসিক সামাজিক চাপের সাথে প্রাসঙ্গিক ডিএনএ মেথিলেশন এবং জিন এক্সপ্রেশন নিয়ে গবেষণা পরিচালনা করেন। পরের বছর তিনি সোসাইটি ফর এপিডেমিওলজিক রিসার্চ থেকে ২০১৯ সালের ক্যারল জে রোল্যান্ড হগ মিড-ক্যারিয়ার অ্যাচিভমেন্ট অ্যাওয়ার্ড অর্জন করেন, যা একজন মধ্য-কর্মজীবনের বিজ্ঞানীকে দেওয়া হয় যিনি "মহামারী বিদ্যার অনুশীলনে ব্যতিক্রমী অবদান" রেখেছেন।

উত্তর আমেরিকায় কোভিড-১৯ মহামারীর সময় আয়েলো বিশ্ব স্বাস্থ্য সংস্থাকে (ডব্লিউএইচও) কিছু নির্দেশিকা তৈরিতে সাহায্য করেন যা কোভিড-১৯ ভাইরাসের বিস্তার রোধে মানুষের অনুসরণ করা উচিত। তিনি নর্থ ক্যারোলিনা ডিপার্টমেন্ট অফ হেলথ অ্যান্ড হিউম্যান সার্ভিসের সদস্যদের সাথেও কাজ করেন যাতে রাজ্যে মৃদু বা কোনো উপসর্গ নেই এমন কোভিড-১৯ রোগীদের সংখ্যা সম্পর্কে ধারণা পাওয়া যায় এবং সময়ের সাথে সাথে রোগের ব্যাপকতা পর্যবেক্ষণ করা যায়।

 তথ্যসূত্র 

 বহিঃসংযোগ 

বিষয়শ্রেণী:জীবিত ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:একবিংশ শতাব্দীর আমেরিকান নারী বিজ্ঞানী
বিষয়শ্রেণী:আমেরিকান নারী মহামারী বিশেষজ্ঞ
বিষয়শ্রেণী:আমেরিকান মহামারী বিশেষজ্ঞ
বিষয়শ্রেণী:কলম্বিয়া ইউনিভার্সিটি মেইলম্যান স্কুল অফ পাবলিক হেলথের প্রাক্তন শিক্ষার্থী
বিষয়শ্রেণী:ইনফ্লুয়েঞ্জা গবেষক
বিষয়শ্রেণী:ইউএনসি গিলিংস স্কুল অফ গ্লোবাল পাবলিক হেলথের প্রাক্তন শিক্ষার্থী
বিষয়শ্রেণী:ম্যাসাচুসেটস অ্যামহার্স্ট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মিশিগান ইউনিভার্সিটি স্কুল অফ পাবলিক হেলথের প্রাক্তন শিক্ষার্থী
বিষয়শ্রেণী:মিশিগান বিশ্ববিদ্যালয়ের শিক্ষক
বিষয়শ্রেণী:চ্যাপেল হিলে নর্থ ক্যারোলিনা বিশ্ববিদ্যালয়ের শিক্ষক